CELEX: 62018TN0702
Language: et
Date: 2018-11-26 00:00:00
Title: Kohtuasi T-702/18: 26. novembril 2018 esitatud hagi – Durand jt versus parlament

18.2.2019   
            
            
               ET
            
            
               Euroopa Liidu Teataja
            
            
               C 65/40
            
         
      26. novembril 2018 esitatud hagi – Durand jt versus parlament
      (Kohtuasi T-702/18)
      (2019/C 65/51)
      Kohtumenetluse keel: inglise
      
         Pooled
      
      
         Hagejad: Pascal Durand (Pariis, Prantsusmaa) ja seitse teist hagejat (esindajad: advokaadid O. Brouwer ja E. Raedts)
      
         Kostja: Euroopa Parlament
      
         Nõuded
      
      Hagejad paluvad Üldkohtul:
      
                  —
               
               
                  otsustada, et parlament ei ole täitnud kohustusi, mis tulenevad Euroopa Liidu toimimise lepingu artikli 226 lõikest 1 ja Euroopa Parlamendi kodukorra artikli 198 lõikest 4, kuna esimeeste konverents jättis Euroopa Parlamendi plenaaristungile esitamata ettepaneku uurimiskomisjoni loomiseks;
               
            
                  —
               
               
                  teise võimalusena, kui Üldkohus peaks otsustama, et Euroopa Parlamendi presidendi 21. septembri 2018. aasta kiri sisaldab ühemõttelist ja lõplikku seisukohta tegevusetus lõpetada, tühistada 21. septembri 2018. aasta kirjas sisalduv otsus keelduda esitamast Euroopa Parlamendi plenaaristungile ettepanekut uurimiskomisjoni loomiseks;
               
            
                  —
               
               
                  mõista kohtukulud, sh võimalike menetlusse astujate kulud, välja parlamendilt.
               
            
         Väited ja peamised argumendid
      
      Hagejad väidavad oma hagi põhjendamiseks, et parlamendi esimeeste konverents oli nõutav, et koostada ja saata plenaaristungile ettepanek luua uurimiskomisjon, mis tegeleb loomade heaoluga nende transportimisel, nagu nõudsid 223 Euroopa parlamendi liiget vastavalt Euroopa Parlamendi kodukorra artikli 198 lõikele 4 ja Euroopa Liidu toimimise lepingu artiklile 226. Keelduv otsus tähendaks eelnimetatud artiklite rikkumist.